'"Snýst allt um traust frá a til ö"'
"Þetta hitti eiginlega bara strax í mark þannig að álagið byrjaði í raun bara frá fyrsta degi," segir Árni Þór Árnason, framkvæmdastjóri Hópkaupa, sem rekur samnefnda vefsíðu sem vakið hefur töluverða athygli.
Á síðunni gefst fólki kostur á vörum og þjónustu með verulegum afslætti séu nægjanlega margir reiðubúnir að taka þátt í kaupunum.
Í Morgunblaðinu í dag kemur fram, að Árni fór af stað með Hópkaup 1. mars síðastliðinn en fyrirmyndin er að hans sögn bandaríska fyrirtækið Groupon sem notið hafi mikilla vinsælda um allan heim. Hann hafi þannig alls ekki verið að finna upp hjólið í þeim efnum.
"Það er í sjálfu sér lítið mál að opna svona síðu en það er mikið mál að reka svona fyrirtæki þannig að vel sé. Þetta snýst allt um traust frá a til ö enda erum við að höndla með peninga og þetta verður allt að ganga upp á allan hátt. Okkur hefur tekist mjög vel að halda utan um þetta og þess vegna hefur þetta gengið svona vel," segir Árni.
"Þetta hitti eiginlega bara strax í mark þannig að álagið byrjaði í raun bara frá fyrsta degi," segir Árni Þór Árnason, framkvæmdastjóri Hópkaupa, sem rekur samnefnda vefsíðu sem vakið hefur töluverða athygli.
Á síðunni gefst fólki kostur á vörum og þjónustu með verulegum afslætti séu nægjanlega margir reiðubúnir að taka þátt í kaupunum.
Árni fór af stað með Hópkaup 1. mars síðastliðinn.
Fyrirmyndin er að hans sögn bandaríska fyrirtækið Groupon sem notið hafi mikilla vinsælda um allan heim.